ਸਮੱਗਰੀ: ਪੰਜਾਬ ਵਿੱਚ ਡਾਕਟਰ ਟੈਲੀ-ਮੈਡੀਸਿਨ ਦੀ ਸਹੂਲਤ ਦੇ ਰਹੇ ਹਨ

ਪੰਜਾਬ ਵਿੱਚ ਵੀ ਕਈ ਹਸਪਤਾਲ ਇਹ ਸਹੂਲਤ ਦੇ ਰਹੇ ਹਨ, ਜਿਸ ਜ਼ਰੀਏ ਮਰੀਜ਼ ਬਿਨਾਂ ਹਸਪਤਾਲ ਆਏ, ਫੋਨ ਕਾਲ ਜ਼ਰੀਏ ਹੀ ਡਾਕਟਰ ਨੂੰ ਆਪਣੀ ਪਰੇਸ਼ਾਨੀ ਦੱਸ ਕੇ ਸਲਾਹ ਲੈ ਸਕਦੇ ਹਨ।

ਮੌਜੂਦਾ ਸਮੇਂ ਕੋਰੋਨਾਵਾਇਰਸ ਤੋਂ ਇਲਾਵਾ ਬਾਕੀ ਦੀਆਂ ਸਿਹਤ ਸਮੱਸਿਆਵਾਂ ਵਾਲੇ ਮਰੀਜਾਂ ਨੂੰ ਡਾਕਟਰੀ ਸੇਵਾ ਦੇਣ ਲਈ ਇਹ ਸਹੂਲੀਅਤ ਅਹਿਮ ਹੈ।

ਟੈਲੀ-ਮੈਡੀਸਿਨ ਦਾ ਮਤਲਬ ਹੈ, ਆਹਮੋ-ਸਾਹਮਣੇ ਬੈਠੇ ਦੂਰਸੰਚਾਰ ਸਾਧਨਾ ਜ਼ਰੀਏ ਜਦੋਂ ਸਿਹਤ ਸਹੂਲਤਾਂ ਦੇਣ ਵਾਲੇ ਅਤੇ ਮਰੀਜ਼ ਇੱਕ ਦੂਜੇ ਨਾਲ ਸੰਪਰਕ ਸਾਧਦੇ ਹਨ। 

ਨਾ ਸਿਰਫ਼ ਮਰੀਜਾਂ ਨੂੰ ਸਿਹਤ ਸਹੂਲਤਾਂ ਦੇਣਾ, ਬਲਕਿ ਸਿਹਤ ਸਬੰਧੀ ਸਿੱਖਿਆ, ਖੋਜ, ਰਿਕਾਰਡ, ਮਰੀਜਾਂ ਦੇ ਟੈਸਟਾਂ ਦੀ ਜਾਂਚ, ਆਦਿ ਲਈ ਵੀ ਸਿਹਤ ਖੇਤਰ ਦੇ ਲੋਕਾਂ ਦਾ ਦੂਰਸੰਚਾਰ ਸਾਧਨਾਂ ਜ਼ਰੀਏ ਕੀਤੇ ਜਾਣਾ ਵੀ ਟੈਲੀ-ਮੈਡੀਸਿਨ ਦਾ ਹੀ ਵਿਸ਼ਾ ਹੈ। 

ਟੈਲੀਫੋਨ, ਵੀਡੀਓ ਕਾਲ, ਈ-ਮੇਲ, ਵਟਸਐਪ ਜਾਂ ਤਕਨੀਕ ਦਾ ਕੋਈ ਹੋਰ ਸਾਧਨ ਵੀ ਹੋ ਸਕਦਾ ਹੈ। ਫਿਲਹਾਲ ਇੱਥੇ ਅਸੀਂ ਟੈਲੀ-ਮੈਡੀਸਿਨ ਜ਼ਰੀਏ ਮਰੀਜਾਂ ਨੂੰ ਦਿੱਤੀ ਜਾਣ ਵਾਲੀ ਡਾਕਟਰੀ ਸਲਾਹ ਬਾਰੇ ਹੀ ਗੱਲ ਕਰਾਂਗੇ। 

ਪੰਜਾਬ ਅੰਦਰ ਟੈਲੀ-ਮੈਡੀਸਿਨ ਦੀ ਸਹੂਲਤ ਕਿੱਥੇ ਅਤੇ ਕਿਵੇਂ ਮਿਲ ਰਹੀ ਹੈ ?

ਬਠਿੰਡਾ ਸਥਿਤ ਏਮਜ਼ ਹਸਪਤਾਲ ਟੈਲੀ-ਮੈਡੀਸਿਨ ਦੀ ਸਹੂਲਤ ਸ਼ੁਰੂ ਕਰਨ ਵਾਲੇ ਹਸਪਤਾਲਾਂ ਵਿੱਚ ਵੱਡਾ ਨਾਮ ਹੈ। 

ਏਮਜ਼ ਬਠਿੰਡਾ ਦੇ ਐਡੀਸ਼ਨਲ ਮੈਡੀਕਲ ਸੁਪਰਡੈਂਟ ਡਾ. ਸਤੀਸ਼ ਗੁਪਤਾ ਨੇ  ਦੱਸਿਆ ਕਿ 17 ਅਪ੍ਰੈਲ ਤੋਂ ਟੈਲੀ-ਮੈਡੀਸਿਨ ਦੀ ਸਹੂਲੀਅਤ ਸ਼ੁਰੂ ਕੀਤੀ ਗਈ ਹੈ।

ਮਰੀਜ਼ ਜਾਰੀ ਕੀਤੇ ਗਏ ਫੋਨ ਨੰਬਰਾਂ 0164-2867250, 2867253, 2867254, 2867255, 2867254 'ਤੇ ਫੋਨ ਕਰਕੇ ਆਪਣੀ ਤਕਲੀਫ਼ ਦੱਸ ਸਕਦੇ ਹਨ ਅਤੇ ਰਜਿਸਟ੍ਰੇਸ਼ਨ ਕਰਾਉਂਦੇ ਹਨ। 

ਮਰੀਜਾਂ ਨੂੰ ਦੱਸਿਆ ਇੱਕ ਟਾਈਮ ਸਲਾਟ ਦੱਸਿਆ ਜਾਂਦਾ ਹੈ, ਜਿਸ ਵਿੱਚ ਉਹਨਾਂ ਦੀ ਸਬੰਧਤ ਡਾਕਟਰ ਨਾਲ ਅਪਾਂਇਟਮੈਂਟ ਫਿਕਸ ਕੀਤੀ ਗਈ ਹੁੰਦੀ ਹੈ। 

ਫਿਰ ਉਸ ਨਿਰਧਾਰਤ ਸਮੇਂ 'ਤੇ ਡਾਕਟਰ ਖੁਦ ਮਰੀਜ਼ ਨੂੰ ਫੋਨ ਕਰਦੇ ਹਨ। ਮਰੀਜ਼ ਆਪਣੀ ਤਕਲੀਫ਼ ਦੱਸਦਾ ਹੈ ਅਤੇ ਡਾਕਟਰ ਉਸ ਨੂੰ ਦਵਾਈਆਂ ਲਿਖਦੇ ਹਨ। ਲਿਖੀਆਂ ਦਵਾਈਆਂ ਵਟਸਐਪ ਜਾਂ ਈਮੇਲ ਕੀਤੀਆਂ ਜਾਂਦੀਆਂ ਨੇ।

ਡਾ.ਸਤੀਸ਼ ਗੁਪਤਾ ਕਹਿੰਦੇ ਹਨ ਕਿ ਹਰ ਮਰੀਜ਼ ਨੂੰ ਟੈਲੀ-ਮੈਡੀਸਿਨ ਨਹੀਂ ਦਿੱਤੀ ਜਾ ਸਕਦੀ, ਜੇਕਰ ਡਾਕਟਰ ਨੂੰ ਲੋੜ ਮਹਿਸੂਸ ਹੋਵੇ ਕਿ ਮਰੀਜ਼ ਦੇ ਹਸਪਤਾਲ ਆਉਣ ਬਿਨ੍ਹਾਂ ਸਹੀ ਮੁਆਇਨਾ ਤੇ ਇਲਾਜ ਸੰਭਵ ਨਹੀਂ ਤਾਂ ਉਹਨਾਂ ਨੂੰ ਹਸਪਤਾਲ ਆਉਣ ਦੀ ਸਲਾਹ ਦਿੱਤੀ ਜਾਂਦੀ ਹੈ। 

ਪੰਜਾਬ ਸਰਕਾਰ ਨੇ ਇੱਕ ਟੋਲ ਫਰੀ ਨੰਬਰ 1800-180-4104 ਜਾਰੀ ਕੀਤਾ ਹੈ ਜਿਸ ਨੂੰ ਡਾਇਲ ਕਰਕੇ ਮਰੀਜ਼ ਡਾਕਟਰ ਨਾਲ ਸੰਪਰਕ ਕਰ ਸਕਦੇ ਹਨ। 

ਇਸ ਤੋਂ ਇਲਾਵਾ ਕਈ ਨਿੱਜੀ ਹਸਪਤਾਲ ਵੀ ਫੋਨ ਅਤੇ ਵੀਡੀਓ ਕਾਲ ਜ਼ਰੀਏ ਟੈਲੀ-ਮੈਡੀਸਿਨ ਦੀ ਸਹੂਲੀਅਤ ਦੇ ਰਹੇ ਹਨ।

ਚੰਡੀਗੜ੍ਹ ਸਥਿਤ ਪੀਜੀਆਈ ਨੇ ਮਾਰਚ ਦੇ ਆਖ਼ਰੀ ਹਫ਼ਤੇ ਤੋਂ ਪੀਜੀਆਈ ਦੇ ਰਜਿਸਟਰਡ ਓਪੀਡੀ ਮਰੀਜਾਂ ਲਈ ਟੈਲੀ-ਮੈਡੀਸਿਨ ਦੀ ਸਹੂਲੀਅਤ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਕੋਰੋਨਾਵਾਇਰਸ ਮਹਾਂਮਾਰੀ ਦੇ ਫੈਲਾਅ ਤੋਂ ਬਾਅਦ ਪੈਦਾ ਹੋਏ ਹਾਲਾਤ ਕਾਰਨ ਭਾਰਤ ਵਿੱਚ ਟੈਲੀ-ਮੈਡੀਸਿਨ ਦੀ ਚਰਚਾ ਵਧੀ ਹੈ।